Document ID: 32003R0006

32003R0006
L 001/45
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 6/2003 НА КОМИСИЯТА
от 30 декември 2002 година
относно разпространението на статистика за автомобилен превоз на товари
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1172/98 на Съвета от 25 май 1998 г. относно статистическите данни при автомобилен превоз на товари (1), и по-специално членове 6 и 9 от него,
като има предвид, че:
(1)
Подходящо е да се използват статистическите данни относно автомобилния превоз на товари, посочени в Регламент (ЕО) № 1172/98, възможно най-изчерпателно, като се съблюдава поверителността на индивидуалните данни.
(2)
Необходимо е да се осигури разумно равнище на качество на разпространяваната информация и поддържане на съществуващите статистически серии.
(3)
Необходимо е да се предоставят някои данни на държавите-членки, за да включат изцяло автомобилния транспорт в статистиките на национално равнище.
(4)
Мерките, предвидени в настоящия регламент, са в съответствие със становището, представено от Статистическия програмен комитет,
ПРИЕ НАСТОЯЩИЯ РЕГЛАМЕНТ:
Член 1
Индивидуалните данни, предавани на Комисията (Евростат) от държавите-членки в съответствие с Регламент (ЕО) № 1172/98, се използват за съставяне на статистически таблици, съдържащи сумарни стойности, получени чрез сумиране на съответните данни. Комисията (Евростат) разпространява получените статистически таблици в съответствие с разпоредбите, постановени в членове 2 и 3.
Член 2
За разпространението на статистическите данни от списъка в приложението е необходимо разрешение.
Член 3
1. Разпространението на таблици до ползватели, различни от националните органи на държавите-членки, се осъществява съгласно условието, че всяка клетка се базира на най-малко 10 записа за превозни средства, в зависимост от променливата. Когато клетка се базира на по-малко от 10 записа на превозни средства, тя е сумирана с други клетки или се заменя с подходящ идентификатор. Таблиците, посочени в точка А от приложението, се изключват от това правило.
2. Таблиците, включващи сумарни стойности на базата на по-малко от 10 записа за превозни средства, могат да се предоставят на национални органи, отговарящи за транспортната статистика на Общността в държави-членки при условие, че националните органи прилагат условието, постановено в параграф 1 за всички таблици, разпространявани за други ползватели.
Член 4
Настоящият регламент влиза в сила на двадесетия ден след датата на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 декември 2002 година.

Labels: 12
8
15
19